Frykter at innsatte overtar styringen - Aftenposten
Frykter at innsatte overtar styringen
Publisert: 06.feb.2010 10:05
Bemanningssituasjonen i fengslene på Vestlandet går ut over sikkerheten og gir fanger spillerom til å drive kriminalitet, frykter ledelsen i Kriminalomsorgen region vest. smp-stories-top-widget
– Jeg føler jeg har havnet på en slags kriminalskole. Det er utrolig hva man kan lære her, sier en varetektsfengslet 17-åring i Bergen fengsel til Bergens Tidende.Gutten soner sammen med fem menn som er dømt for vold, narkotika og ran. En av dem, en 49 år gammel eksjugoslav, er opprørt over behandlingen gutten får.
– Jeg er ikke noe godt forbilde for denne gutten, medgir 49-åringen, som soner en 17 år lang narkodom.— Går ut over sikkerhetenLedelsen i Kriminalomsorgen region vest frykter at bemanningssituasjonen i fengslene på Vestlandet går ut over sikkerheten.På hvert vaktlag på de to lukkede avdelingene i Bergen fengsel er det fem til seks ansatte.– Ideelt burde vi vært ti på hvert vaktlag, men med to-tre ekstra kunne vi gjort mye, sier fengselsleder Ketil Evjen.Han frykter at bemanningssituasjonen vil føre til at fangene tar mer styring over hverdagen i fengslene.
- Sterke innsatte tar over– Resultatet blir at sterke innsatte tar over og kan skape allianser, komme med trusler og drive pressvirksomhet mot andre innsatte, sier Evjen.I Bergen fengsel bekrefter fangene at de ser mindre til fengselsbetjentene.– Vi sitter mer og mer alene. Det blir mindre tid til aktiviteter. Ofte må vi vente en time før en betjent har tid til å komme på cellen når vi tilkaller ham, sier en innsatt.Innsatte i region vest sine fengsler tilbrakte i 2009 i snitt én av fem dager helt uten noen form for organisert aktivitet.For innsatte under 23 år var hver tredje dag bak murene uten noe tilbud om aktivitet.